text: сапабек есіпұлы 1925 жылы 21 қарашада қазіргі қостанай облысының амангелді ауданындағы қабырға ауылына қарасты сарының алакөлі деген жерде дүниеге келген. еңбек жолын он екі жасыңда шығырға құлақты болудан бастады. ұлы отан соғысына қатысқан. 1944 жылғы қыркүйектен бастап 1972 жылғы маусымға дейін журналистік жұмыспен шүғылданды: қостанай облыстық «большевиктік жол» (қазіргі «қостанай таңы») газетінің редакциясында әдеби қызметкер, бөлім меңгерушісі, бас редактордың орынбасары, амангелді аудандық «социалистік шаруа», жангелдин аудандық «социалистік ауыл» (кейін «жаңа өмір» «новая жизнь») газетінде жауапты хатшы, редактор болған. 1965—1967 жылдары жангелдин аудандық партия комитетінің хатшысы қызметін атқарған. 1972 жылдан 1986 жылы зейнеткерлікке шыққанға дейін қазақ совет бас редакциясында аға ғылыми қызметкер, бас редактордың бірінші орынбасары, редакция меңгерушісі болып істеген. «қазақ қасіреті» (1994), «қатерлі дерт, қалжыраған халық» (1998), «танталовы муки степи» (2001) кітаптары бар. «нұрхан ахметбековтың поэтикалық әлемі» деген тақырыпта кандидаттық диссертация қорғады (1973). қазақстан журналистер одағы сыйлығының лауреаты (1995).